CELEX: E2007P0004
Language: el
Date: 2007-03-19 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Héraðsdómur Reykjavíkur την 19η Μαρτίου 2007 στην υπόθεση Jón Gunnar Þorkelsson κατά Gildi-lífeyrissjóður (Συνταξιοδοτικό Ταμείο Gildi) (Υπόθεση E-4/07)

15.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/20
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Héraðsdómur Reykjavíkur την 19η Μαρτίου 2007 στην υπόθεση Jón Gunnar Þorkelsson κατά Gildi-lífeyrissjóður (Συνταξιοδοτικό Ταμείο Gildi)
   (Υπόθεση E-4/07)
   (2007/C 272/08)
   Με επιστολή της 19ης Μαρτίου 2007 του Héraðsdómur Reykjavíkur (Πρωτοδικείο Reykjavík), υποβλήθηκε αίτηση προς το Δικαστήριο ΕΖΕΣ, η οποία καταχωρίστηκε στη Γραμματεία του Δικαστηρίου στις 26 Μαρτίου 2007, για την έκδοση συμβουλευτικής γνώμης στην υπόθεση Jón Gunnar Þorkelsson κατά Gildi-lífeyrissjóður (Συνταξιοδοτικό Ταμείο Gildi) σχετικά με τα ακόλουθα ζητήματα:
   
               1.
            
            
               Ο όρος «κοινωνική ασφάλιση» όπως νοείται στην συμφωνία ΕΟΧ και ιδίως στο άρθρο 29 του κυρίως κειμένου της συμφωνίας και στον κανονισμό (EΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας, καλύπτει το δικαίωμα για επίδομα αναπηρίας που γεννάται σε συστήματα συνταξιοδοτικών ταμείων όπως αυτό της Ισλανδίας.
            
         
               2.
            
            
               Ανεξάρτητα από το εάν η απάντηση στο ερώτημα 1 είναι καταφατική, το Πρωτοδικείο ρωτά εάν στις διατάξεις της συμφωνίας ΕΟΧ για την ελεύθερη διακίνηση των εργαζομένων και ιδίως στα άρθρα 28 και 29 μπορεί να δοθεί η ερμηνεία ότι ο κανόνας του καταστατικού των συνταξιοδοτικών ταμείων της Ισλανδίας που εξαρτά συγκεκριμένο δικαίωμα επιδόματος (δικαίωμα προβολής των συνταξιοδοτικών δικαιωμάτων) από τον όρο να έχει καταβάλει ο ενδιαφερόμενος ασφάλιστρα σε ισλανδικό ασφαλιστικό ταμείο το οποίο έχει υπογράψει τη συμφωνία για τις σχέσεις μεταξύ των συνταξιοδοτικών ταμείων, για περίοδο που καλύπτει τους έξι τουλάχιστον από τους δώδεκα μήνες πριν από την ημερομηνία ατυχήματος, είναι συμβιβάσιμος με τη συμφωνία ΕΟΧ όταν ο λόγος για τον οποίο ο ενδιαφερόμενος δεν πληροί τον εν λόγω όρο είναι ότι μετακινήθηκε σε άλλο κράτος εντός του ΕΟΧ για να συνεχίσει επαγγελματική απασχόληση αντίστοιχη με εκείνη που είχε προηγούμενα και έχει καταβάλει ασφάλιστρα σε ασφαλιστικό ταμείο στο τελευταίο αυτό κράτος.
            
         
               3.
            
            
               Στον κανονισμό (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας, μπορεί να δοθεί η ερμηνεία ότι οι εργαζόμενοι οφείλουν να υποβάλουν τις αξιώσεις αποζημίωσης στο κράτος στο οποίο ήταν κάτοικοι και στο οποίο είχαν δικαιώματα κοινωνικής ασφάλισης κατά τη στιγμή του ατυχήματος.